Royal Air Force

Royal Air Force (det kongelige britiske luftforsvaret, RAF) er Storbritannias flyvåpen. RAF ble etablert 1. april 1918 da Royal Flying Corps og Royal Naval Air Service ble slått sammen.

Historie

Første verdenskrig 
Royal Air Force ble opprettet som en selvstendig forsvarsgren i første verdenskrigs sluttfase i 1918, ved en sammenslåing av Royal Flying Corps og Royal Naval Air Service, dvs hærens og marinens flystyrker. Den ble understilt Air Ministry.

RAFs første fredsår ble kjennetegnet av knappe ressurser og kamp for å overleve som selvstendig våpengren. Stor betydning for det sistnevnde hadde RAFs effektive selvstendige operasjoner som flyvende kolonial «politistyrke» i blant annet i det nordvestre Britisk India og i Afghanistan.

Andre verdenskrig 

Som militær formasjon er RAF trolig mest kjent for sin innsats under andre verdenskrig. På sensommeren og høsten 1940 utkjempet RAF det såkalte Slaget om Storbritannia, da RAFs tallmessig underlegne jagerflyformasjoner klarte å hindre Nazitysklands flyvåpen Luftwaffe den overlegenhet i luften som ville vært nødvendig for en tysk landstigningsoperasjon i sørlige England. 

RAFs tallmessig personelt og ressursmessig største operasjon under andre verdenskrig var de nattlige bomboffensiver mot Tyskland, påbegynt i større skala i 1942. Da offensiven var på sitt mest intensive var angrep mot tyske byer med mer enn 1 000 tunge bombefly vanlige. RAFs bombeflykorps (Bomber Command) tapte over 50 000 mann flyvende personal i de tre år operasjonene pågikk. 

Bombeoffensiven er et omdiskutert emne blant krigshistorikere. Den dårliige presisjon i den tidens radar och siktehjelpemiddel gjorde nattbombing temmelig upresis og forårsaket store lidelser hos den tyske sivilbefolkning. Den militære effekt, både på den tyske krigsindustri og den sivile moral, er også blitt diskutert.

Etterkrigstiden 

I etterkrigstiden deltok RAF i en mengde mer begrensede operasjoner, for eksempel mot rebellstyrker i Malaysia (daværende Malaya) på sent 1940- og tidlig 1950-tall, Suezkrisen 1956 og Falklandskrigen 1982. Senere har RAF-styrker operert både i Gulfkrigen 1991, i det tidligere Jugoslavia på 1990-tallet, i Afghanistan 2000 og Irakkrigen 2003.

Organisasjon 

Øverste sjef for RAF, Chief of the Air Staff (CAS), er siden 2016 luftmarskalk Peter Hillier.

Grupper (groups) er den nåværende høyeste operative inndelingen i RAF.  Etter nedleggelsen av 3 Group er det to aktive grupper:

 1 Group eller Air Combat Group: Har ansvaret for alle kampfly, inkludert Joint Force Harrier, og har syv flyplasser i Storbritannia plus RAF Unit Goose Bay i Canada, som brukes utelukkende til trening.

 2 Group eller Air Combat Support Group: Har ansvaret for strategiske og taktiske transportfly, RAF-regimentet, tankfly og ISTAR og redningsoperasjoner.

Mindre inndelinger er flystasjoner, vinger og skvadroner.

 Materiell 

 Dagens Angrepsfly / jagerbombere Panavia Tornado GR4 – britisk navn på oppgradert Tornado IDS (Interdicton/Strike)Multirolle kampfly Eurofighter TyphoonEtterretning, overvåkning, ildledning og rekognosering (ISTAR) Boeing Sentry AEW1
 Boeing RC-135W Rivet Joint
 Raytheon Sentinel R1 ASTOR
 Beechcraft Shadow R1Tanker og transport Boeing C-17 Globemaster 
 Lockheed Hercules C4 / C5
 Airbus Voyager KC2 / KC3
 Airbus A400M AtlasSmå transportfly BAe 146 CC2 Helikopter CH-47 Chinook 
 Aérospatiale Puma 
 Bell Griffin HT1 / HAR2
 AW109SP GrandNew
 Airbus Squirrel HT1, fases ut i løpet av 2018 Treningsfly BAe Hawk T1, T2 
 Beechcraft King Air B200, B200GT, fases ut i løpet av 2018 
 Short Tucano, fases ut innen 2019
 Grob 115E Tutor T1
 Grob 120TP PrefectUAV General Atomics MQ-9 Reaper

 Fremtidig 
 F-35B
 Boeing P-8 Poseidon
 Beechcraft T-6C Texan II, treningsfly planlagt tatt i bruk 2019 
 Embraer Phenom 100, treningsfly planlagt tatt i bruk 2018 som erstatning for King Air B200/B200GT
 Airbus H135 Juno, treningshelikopter planlagt tatt i bruk januar 2018 
 Airbus H145 Jupiter, treningshelikopter planlagt tatt i bruk januar 2018 

 Liste over britisk-produserte fly brukt av RAF Observasjonsfly:Jagerfly og jagerbombere Sopwith «Camel»
 Armstrong Whitworth Siskin
 Supermarine «Spitfire»
 De Havilland «Mosquito»
 Hawker «Hunter»
  English Electric «Lightning»Bombefly'
 Avro «Vulcan»

Bildegalleri over flytyper

Se også 

 Slaget om Storbritannia
 RAF Bomber Command
 RAF Fighter Command

Referanser

Eksterne lenker